SIL Eagles

Suomen Ilmailuliiton nuorisohanke 2020

**Versio 1.2**

**VERSIOHISTORIA**

|  |  |  |  |
| --- | --- | --- | --- |
| Versio | Päiväys | Kommentit | Tekijä |
| 1.0 | 18.05.2020 | Ensimmäinen versio | Timo Hyvönen |
| 1.1 | 16.06.2020 | Julkaisuluvat lisätty. Lentäjän lomake lisätty | Timo Hyvönen |
| 1.2 | 23.06.2020 | Merkitty pakolliset vakuutukset | Timo Hyvönen |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

Sisältö

[**1** Esipuhe 3](#_Toc40715593)

[2 Lähtökohdat kerholle 4](#_Toc40715594)

[2.1 Antaa 4](#_Toc40715595)

[2.2 Vaatii 4](#_Toc40715596)

[3 Vapaaehtoiset lentäjät ja lentokalusto 5](#_Toc40715597)

[4 Lentopäivä 5](#_Toc40715598)

[4.1 Maassa ennen lentoa 6](#_Toc40715599)

[4.2 Koneessa ennen lentoonlähtöä 7](#_Toc40715600)

[4.3 Ilmassa 7](#_Toc40715601)

[4.4 Lennon jälkeen 7](#_Toc40715602)

[5 Vastuut 8](#_Toc40715603)

[6 Muuta 8](#_Toc40715604)

# Esipuhe

Nuorison saaminen mukaan lentotoimintaan on elintärkeä asia Suomen ilmailulle. Nuoriso takaa Suomen Ilmailuliiton ja suomalaisen ilmailun tulevaisuuden harrastus-, urheilu- ja yleisilmailussa mutta myös sotilas- ja liikenneilmailussa.

Ilmailu varmasti kiinnostaa monia nuoria, mutta nuoriso ja ilmailun toimijat eivät välttämättä kohtaa helposti. Nuorilla on paljon kysymyksiä - Missä? Miten? Milloin? Paljonko maksaa? Kauanko kestää? Mitä saa lentää?

SIL Eagles on nuorisohanke, jonka tavoitteena on koota ilmailusta kiinnostuneet nuoret yhteen ja ohjata heitä eteenpäin paikallisiin lentokouluihin jatkamaan lentoharrastusta. Paikalliset ilmailukerhot ja lentokoulut saavat enemmän näkyvyyttä, lennonopettajat pysyvät virkeinä ja lentotoiminta saa jatkuvuutta. Hankkeesta on meille kaikille hyötyä!

SIL Eagles on Suomen ilmailuliiton nuorisotyöryhmän koostama malli ilmailutapahtuman, käytännössä lentopäivän, järjestämiseksi 8-17-vuotiaille nuorille. Malli tarjotaan kerhoille toteutettavaksi, ja tilaisuuden järjestäjä voi soveltaa mallia toimintaympäristöönsä sopivaksi. Kokonaisvastuu on aina tilaisuuden järjestäjällä.

Lentopäivä luo oikean ilmapiirin ja mahdollistaa nuorison tutustumisen muihin ilmailusta kiinnostuneisiin, lähinnä nuorisoon. Tämä lisää motivaatiota ja tuo ohjelmalle ja lentämiselle jatkuvuutta. Nuorisolla on päivän aikana mahdollisuus tutustua ilmailuun, erityisesti yleisilmailuun. Perusajatus on, että nuoriso pääsee ilmaan kokeneiden lentäjien kanssa kustannuksitta. Osallistuja näkee lentämisen käytännössä ja tuntee, onko ilmailu hänelle ”oma juttu”.

Malli sisältää ohjelmarungon lentopäivän järjestämiselle, listaa lentäjien perusvaatimukset, lupa/vastuulomakkeen, esittelymateriaalia Ilmailuliitossa ja tulevaisuudessa myös uudelle ilmailijalle luovutettavan ensimmäisen lentopäiväkirjan ja lentäjän siivet.

Kehitteillä on myös SIL Eagles -tietojärjestelmä lentäjien ja osallistujien kirjaamiseen tulevaa yhteydenpitoa varten.

Malli perustuu vapaaehtoisuuteen: lentäjät ja ilmailukerhot tarjoavat tämän elämyksen nuorille kustannuksitta ja sitoumuksitta. Taustalla on amerikkalainen EAA:n Young eagles -malli, jonka kautta jo yli 2 miljoonaa amerikkalaista nuorta on käytetty ilmassa.

Tämän haluamme toteutuvan nyt myös Suomessa – nuoret ilmaan!

Helsingissä 18.05.2020

Timo Hyvönen

Puheenjohtaja, Suomen Ilmailuliitto ry

# Lähtökohdat kerholle

Lentopäivän järjestäminen edellyttää järjestäjältä lähinnä tiedottamista ja markkinointia sekä lentokelpoisen lentokaluston ja lentäjän.

## Antaa

SIL Eagles-malli antaa kerholle seuraavat asiat:

* Yhtenäinen malli lentotapahtuman toteuttamiseen
	+ Tarkastuslista tapahtumalle
	+ Turvallisuus, toistettavuus, yhtenäisyys
	+ Valmiit materiaalit (vastuulomake, esittelymateriaalit)
* Lentäjän briiffaus & koulutus
	1. Nettikurssilla briiffaus aiheeseen
	2. Kurssin käymällä todennetaan mallin tuntemus
	3. Varmistetaan voimassa oleva lentolupa & -kelpoisuus
* Markkinointimateriaali ja -tuki
	1. selkeät viestit
	2. visuaaliset mallit
* SIL eagles -materiaalit lentonuorille (suunnitelma)
	1. lentopäiväkirja
	2. lentäjän siivet
* Uusia kerholaisia ja lentäjiä!

## Vaatii

Kerholta vaaditaan oma-aloitteisuutta ja ryhtymistä seuraavasti:

* Ilmailutilaisuuden koordinointi
	+ Kutsut, ilmoitukset, puskaradio
* Kone & lentäjä
	+ Lentokelpoinen kone
	+ Perehtynyt lentäjä
* Kustannus: lentoajan hinta

# Vapaaehtoiset lentäjät ja lentokalusto

SIL Eagles -lentäjät ovat aina vapaaehtoisia – ketään ei voi pakottaa lentämään. Normaali, ilma-alusluokan mukainen lentolupakirja, voimassa oleva medikaali ja matkustajankuljetusoikeus riittävät lentoa varten.

Nuorten kanssa kannattaa jakaa hyviä kokemuksia lentouran varrelta, miksei myös vaaratilanteita opiksi ja neuvoksi. Kuulijan valmius kannattaa aina arvioida tarkkaan, tarkoitus ei ole pelotella. Lentokaluston on oltava moitteettomassa kunnossa sekä tekniikan että dokumentaation osalta.

Lentäjiltä ja kalustolta toivotaan ja vaaditaan seuraavia asioita:

**Suositukset**

* Suomen Ilmailuliiton jäsen
* Suoritettu Suomen ilmailuliiton nuorisonettikurssi

**Lentäjän edellytykset**

* Voimassaoleva lentolupakirja ao. ilma-alukseen
* Voimassaoleva medikaali
* Matkustajankuljetusoikeus ao. ilma-alukseen
* Voimassaoleva kertauskoululento
* Lentokelpoinen ilma-alus
* Ilma-aluksessa voimassaoleva matkustajapaikkavakuutus
* Sitoutuu noudattamaan ilmailumääräyksiä
* Varmistaa, että ennen lentoa on allekirjoitettu SIL Eagles -sitoumus alaikäisen vanhemmilta ja lentäjältä

# Lentopäivä

Lentopäivälle on rakennettu perusmalli, joka soveltuu käyttöön ilmailulajista riippumatta. Jos lentopäivään osallistuu useampia nuoria, voidaan asiat käydä läpi yhdessä porukalla ja jakaa lentokokemukset lopuksi yhdessä. Lento on normaali paikallislento, ei siis esim. Part-NCO-määritelmän mukainen esittely- tai tutustumislento.

## Maassa ennen lentoa

Lentäjä tai muu esittelijä kertoo, mitä lentäminen on ja mitä siellä ilmassa tapahtuu. Varsinaiseen teoriaan ei kannata käyttää liikaa aikaa, sillä se on osa seuraavaa vaihetta – tutustumis/esittelykurssia. Tämä esittely kannattaa sopeuttaa osallistujien ikään ja kokemukseen.

* Lentämiseen tutustuminen
	+ miten lentokoneet lentävät
	+ mihin lentoilmiö perustuu
* Lentokoneen historia lyhyesti
	+ mistä on kyse
	+ mistä ihmisen lentoura on alkanut
	+ millaisia koneita on olemassa
	+ miksi ihminen lentää
* Lentotoimintaan tutustuminen
	+ miten lentokone tarkastetaan
	+ millaisia ovat lentokoneen käsikirja ja paperit
	+ miksi tämä on niin tärkeä osa lentämisestä
	+ millainen ilmailukartta on
	+ miten sää vaikuttaa lentämiseen
	+ ilmailun radiopuhelinliikenne ja sen tärkeys
* Lentämisen ABC
	+ sauva ja polkimet
	+ mitä ne tekevät
	+ miten niitä käytetään
	+ miten ne mahdollistavat lentokoneen lentämisen
* Hyvä ilmailutapa ja lentoturvallisuus
	+ miten lentäessä käyttäydytään
	+ millaiset ovat ilmailun liikennesäännöt, NOTAM-viestit ja niiden tarkoitus
	+ millaisia mahdollisuuksia ja riskejä lentämiseen sisältyy

## Koneessa ennen lentoonlähtöä

Ennen lentoonlähtöälentäjä esittelee ohjaamotoimintaa ja lentoturvallisuuteen liittyviä asioita:

* Ohjaamon ml. oven ja turvavöiden käyttö
* Mittarit ja niiden tarkoitus
* ATIS (jos on) ja sen tarkoitus
* Rullauksen selitys, hätätoimenpiteet ja niiden esittely
* Lentäjä näyttää, miten tietyt mittarit (mm. suuntahyrrä, kallistusmittari, luisumittari, keinohorisontti, yms.) käyttäytyvät

Rullauksen aikana kokonaistilanteen hallinta ja radiopuhelinliikenne. Kerro etukäteen, mitä on tapahtumassa.

## Ilmassa

Tarkkaile lennon aikana uuden lentäjän reaktioita. Takaisin voi aina palata, jos siltä tuntuu. Pelotella ei kuitenkaan kannata eikä saa, ilmailu on riemukasta! Tärkeintä on päästä ilmaan, ei vielä erityisesti kouluttaa tai esitellä äärirajoja.

* Lento kestää noin 10-15 minuuttia, paikallislento
	+ Samalta kentältä samalla kentälle ellei sovittu jotain muuta erikseen.
	+ Kotitalon näyttäminen on hyvä ohjelmanumero
* SIL Eagles -lennolla ei voi päästä itse ohjaamaan
	+ Seuraava askel on esittelylento
	+ Kuitenkin pitää muistaa että lennon tarkoitus ei ole pelkkää nuorison lennättämistä vaan nuorison vetäminen mukaan ilmailutoimintaan
* Mitä voit esimerkiksi näyttää: vaakalento, hidaslento, keskikaarrot, jyrkät kaarrot, laippojen toiminta ja tarkoitus, G-voimat (veto-kevennys). Huomioi lennätettävän valmius.
* Huomioi ilmatilan tarkkailu, lennon etenemisen suunnittelu, kerro toimesi etukäteen

## Lennon jälkeen

Laskeutumisen jälkeen juttele kokemuksesta nuoren kanssa, kerro lisää

* Pyydä kysymään lisää lennosta ja lentämisestä
	+ Voit jopa sopia uudesta lennosta uuden lentäjän kanssa!
* Lentäjä kertoo mielellään lentoretkestä ja lentokoneestaan
* Saat myös SIL Eagles -lentopäiväkirjan sekä oman jäsennumeron, jolla voit aktivoida jäsenyytesi Suomen Ilmailuliitossa

# Vastuut

Lentäjä vastaa aina toiminnastaan lennon aikana. Ilmailulain mukaan lentotoiminnassa vastuu on aina koneen päälliköllä.

Ilmailulaissa määritellään vahingonkorvauksista vain kaupallisen/ammattimaisen lentotoiminnan osalta. Traficomin mukaan yleisilmailun vahingonkorvausvastuissa noudatetaan vahingonkorvauslakia. Sen mukaan korvausvastuu tulee, jos joku tahallisesti tai tuottamuksella aiheuttaa toiselle vahingon.

Liitteenä oleva huoltajan suostumuslomake sisältää myös tiedot vakuutusmääristä mahdollisessa vahinkotilanteessa. Se on syytä käydä hyvin läpi huoltajien kanssa.

# Muuta

SIL Eagles on juuri syntynyt, ja malli kehittyy varmasti jatkossa. Palaute ja kehitysehdotukset ovat tervetulleita!

|  |  |
| --- | --- |
| 5/2020 | SIL Eagles v1.0 |
| 6/2020 | Pilotti – Air Pilot ryMahdolliset muut kerhotapahtumat |
| 6/2020 | Lentoon.ilmailu.com avataan |
| 7/2020 | Lentopäiväkirja & Siivet |
| 8/2020 | Seuraavat askelet – suunnittelu eteenpäin |

**SIL EAGLES NUORISOLENTO – HUOLTAJAN LUPA**

|  |  |
| --- | --- |
| Kerho:  | SIL Eagle |
| Paikka: | Nimi: |
| Aika: \_\_\_ . \_\_\_\_ . 202\_\_ | Syntymäaika: |
| Lentäjä:  | Osoite: |
| Puhelin: | Puhelin: |
| E-mail: | E-mail: |

**VAKUUTUS TERVEYDENTILASTA**

Sellaiset sairaudet jotka voivat aiheuttaa tajuttomuutta, kouristuksia tai vastaavaa toimintakyvyn menetystä hetkellisestikin, saattavat aiheuttaa lentotoiminnassa vakavan vaaratilanteen. Tällaisia sairauksia ovat esimerkiksi sokeritauti (diabetes), epilepsia, huimaus- ja päänsänkykohtaukset, mielenterveydelliset häiriöt ja epätasapainossa olevat sydän- ja verisuonisairaudet. Vaaratilanteet saattavat aiheuttaa myös aistien ja raajojen vajavainen toiminta.

Olen lukenut ja ymmärtänyt edellä olevan tekstin kokonaisuudessaan. Vakuutan etten tietämäni mukaan sairasta näitä tai muita sairauksia, eikä tiedossani ole vikaa, vammaa tai aistivammaa, jotka saattaisivat aiheuttaa vaaratilanteen itselleni tai muille.

|  |  |
| --- | --- |
| Paikka: | Aika: |
|  |  |
| Allekirjoitus ja nimenselvennys | Huoltajan allekirjoitus ja nimenselvennys |
|  |  |

**VAKUUTUSTURVA**

**Nuorisolento ei täytä kaupallisen lentotoiminnan turvallisuus- ja vakuutusvaatimuksia.** Tällä nuorisolennolla käytettävässä lentokoneessa OH-\_\_\_\_ ovat voimassa seuraavat vakuutukset:

|  |  |
| --- | --- |
| Vakuutus | Korvaussumma enintään € |
| Lentovastuuvakuutus (\* |  |
| Ilmakuljetusvastuuvakuutus (\* |  |
| Istuinpaikkavakuutus (\*\* |  |
| Kaskovakuutus koneen vahinkojen varalta |  |

(\* pakollinen vakuutus, sis. Aircraft Liabliity Insurance, (\*\* pakollinen vain koulutuksessa

Olen saanut selvityksen voimassa olevista vakuutuksista yllä mainittuine korvaussummineen ja vakuutun, että en mahdollisissa vahinkotapauksissa esitä organisaatiolle tai siihen kuuluville henkilöille edellä esitetyn vakuutusturvan yli meneviä korvaussummia. Myönnän huollettavalleni luvan osallistua lennolle.

|  |  |  |
| --- | --- | --- |
|  | Kyllä | Ei |
| Ilmailijan tiedot saa tallettaa SIL Eagles -lentäjärekisteriin |  |  |
| Ilmailijan nimen saa julkaista SIL Eagles -verkkopalvelussa |  |  |
| Paikka: | Aika: |
|  |  |
| Allekirjoitus ja nimenselvennys | Huoltajan allekirjoitus ja nimenselvennys |
|  |  |

**SIL EAGLES NUORISOLENTO – LENTÄJÄ**

|  |  |
| --- | --- |
| SIL Eagle -lentäjä |  |
| Lentäjän nimi: |  |
| Puhelin: |  |
| E-mail: |  |
| Kerho: |  |
| Lupakirja / nro / voimassa: |  |
| Medikaali / voimassa: |  |
| Osoite: |  |
| Puhelin: |  |
| Kotikenttä/t: |  |

|  |  |  |
| --- | --- | --- |
| Tarkastuslista | **K** | **E** |
| SIL Eagles -perehdytys käyty |  |  |
| Voimassaoleva lentolupakirja ao. ilma-alukseen |  |  |
| Voimassaoleva medikaali |  |  |
| Matkustajankuljetusoikeus ao. ilma-alukseen |  |  |
| Voimassaoleva kertauskoululento |  |  |
| Sitoutuu noudattamaan ilmailumääräyksiä |  |  |
| **Suositus** |  |  |
| Suomen ilmailuliiton jäsen |  |  |

Vakuutan yllä olevien tietojen pitävän paikkansa.

|  |  |  |
| --- | --- | --- |
|  | Kyllä | Ei |
| Tietoni saa tallettaa SIL Eagles -lentäjärekisteriin |  |  |
| Nimeni saa julkaista SIL Eagles -verkkopalvelussa |  |  |

|  |  |
| --- | --- |
| Paikka: | Aika: |
|  |  |
| Lentäjän allekirjoitus ja nimenselvennys |  |
|  |  |
| Kerhon edustajan allekirjoitus ja nimenselvennys |  |
|  |  |
| Kerhon nimi |

*Toimitetaan sähköisesti SIL Eagles -tietojärjestelmään (2020 loppupuolella)*